
SOSIALIDEMOKRATIA JA KAPITALISMIN KRIISI 


Viime syksynä Suomen Sosialidemokraattisen Puolueen valtuus- 
kunta vieraili Moskovassa Neuvostoliiton Kommunistisen Puolueen 
vieraana. Isäntiä edusti neuvotteluissa erittäin korkea-arvoinen ryh- 
mä: Kosygin, Suslov ja Ponomarev. Sydämellisessä hengessä ta- 
pahtuneen vierailun jälkeen julkaistiin tiedonanto, jossa mm. an- 
nettiin SDP:lle arvosana ”työväenpuolue” ja voimakkaasti korostet- 
tiin ”työväenpuolueiden” yhteistyön merkitystä. 

Myös SKP:ssa on yhä enemmän ruvettu puhumaan ns. vasem- 
miston yhteistyöstä. 

SKP ja muut revisionistiset puolueet poikkeavat marxismi-leni- 
nismin, historian oikeiksi todistamista kannanotoista suhtautumi- 
sessaan sosialidemokratiaan. Engels ja Lenin käyttivät nykyisten 
sosialidemokraattisten puolueiden kaltaisista puolueista sanontaa 
”porvarillisia työväenpuolueita”, ts. puolueita, jotka työväenluokan 
sisällä ajavat porvariston politiikkaa. Jokainen vallankumoukselli- 
nen liike on voinut kehittyä vain taistelussa tällaisia opportunistisia 
suuntauksia vastaan. 

Osoitamme tässä opintovihossa, että Suomen Sosialidemokraat- 
tinen Puolue ei ole ainoastaan ideologialtaan porvarillinen, vaan et- 
tä se koko olemassaolonsa aikana myös käytännössä on taistellut 
kommunisteja vastaan ja että se tänään on monopoliporvariston 
tärkein poliittinen edustaja. Aluksi tarkastelemme SDP:n historiaa, 
sen jälkeen sen asemaa nykyajan kapitalismissa ja tulopolitiikan 
toteuttamisessa ja viimeksi sen ideologisia perusteita. 


SDP:n historiaa 


Viime vuosisadan lopulla kapitalismi kehittyi kansainvälisessä mi- 
tassa ns. monopolistiseen eli imperialistiseen vaiheeseensa. Kehi- 
tys ei suinkaan ollut tasaista ja rauhanomaista, vaan se tapahtui 
toistuvien ylituotantokriisien, siirtomaasotien ja aaltoilevan luokka- 
taistelun kautta. Kriisit tuhosivat heikompia yrityksiä ja pääoma ja 
valta keskittyi lopuksi muutamien mahtavien finanssikeskusten kä- 
siin, jotka saavuttivat täydellisen hegemonian kapitalistisissa 
maissa. Vuosisadan vaihteessa imperialistiset suurvallat olivat 
myös ottaneet alikehittyneen maailman valtaansa, maailman jako 
suurvaltojen kesken markkina- ja raaka-ainealueisiin oli saatettu 
loppuun. Kapitalismin nousu synnytti myös työväenluokan. Marx ja 


Engels loivat työväenluokan vallankumouksellisen teorian ja johti- 
vat ensimmäistä kommunistista internationaalia. Kapitalismin ke- 
hitys imperialismiksi loi suotuisia edellytyksiä opportunistiselle 
virtaukselle työväenliikkeen sisällä. Siirtomaiden riisto ja monopo- 
livoitot tekivät finanssipääomalle mahdoliiseksi lahjoa osan työväen- 
luokasta, erottaa siitä etuoikeutettu työväenaristokratia, jonka kes- 
kuudessa opportunismi ja luokkayhteistyö löysivät maaperää. Sa- 
malla luokkataistelun verrattain rauhanomainen kehityskausi vuosi- 
sadan vaihteen tienoilla levitti illuusiota ”kriisittömästä” kapitalis- 
mista, jotaolisi mahdollista jatkuvasti kehittää vähittäisillä uudistuk- 
silla. Opportunistista virtausta johti saksalainen Bernstein. Hänen 
mukaansa kapitalismi oli ”vakiintunut” ja työväenliikkeen oli ”sopeu- 
duttava” siihen ja taisteltava uudistusten puolesta sen puitteissa. 
Päämääränä tuli olla enemmistö parlamentissa, josta käsin voitai- 
siin rajoittaa ”pääoman omistajien oikeuksia” ja siirtyä sosialis- 
miin. 

Bernsteinilaisista reformisteista tuli täydellisiä pettureita, jotka 
muun muasa puolustivat imperialistien harjoittamaa siirtomaasor- 
toa ja siirtomaasotia hallituksista käsin. 

Mutta kapitalismin uudet ylituotantokriisit, Venäjän vallanku- 
mous v. 1905 ja luokkataistelun kärjistyminen koko Euroopassa 
osoittivat pian reformististen toiveiden näennäisyyden. Muuttuneet 
olosuhteet eivät kuitenkaan poistaneet opportunismin syitä, vaan 
pakottivat ainoastaan opportunisteja kätkemään linjansa vallanku- 
mouksellisilta kuulostavien fraasien taakse. Täilaiseksi virtaukseksi 
kehittyi ns. kautskylainen revisionismi, joka kutsui itseään ”oikea- 
oppiseksi marxismiksi”, ja puolusti marxilaisia käsityksiä monessa 
kysymyksessä. Peruskysymyksissä se kuitenkin asettui marxismia 
vastaan, ja jatkoi parlamentaaristen illuusioiden levittämistä. En- 
nenkaikkea se säilytti uskonsa ns. rauhanomaiseen ja parlamentaa- 
riseen siirtymiseen sosialismiin. Kautskylainen revisionismi saa- 
vutti ylivallan kaikissa kehittyneiden maiden sosialidemokraattisis- 
sa puolueissa paitsi Venäjällä, jossa liike hajosi bolshevikkeihin ja 
menshevikkeihin. Ainoa maa, jossa työväenluokka pystyi käyttä- 
mään hyväkseen maailmansodan synnyttämää vallankumouksellis- 
ta tilannetta olikin Venäjä, jossa vallankumoukselliset olivat teh- 
neet kaikinpuolisen pesäeron revisionismiin ja erilaisiin pikkupor- 
varillisiin ”työväenpuolueisiin”. Kautskylaiset ns. ”toisen interna- 
tionaalin” puolueet ja niiden vallankumouksellisilta kuulostavien 
fraasien valheellisuus paljastuivat täysin sodan syttyessä. Kaikki 
puolueet asettuivat tukemaan omaa porvaristoaan ja sen vaatimuk- 
sia tässä ensimmäisessä maailmanlaajuisessa imperialistisessa 
uudelleenjakosodassa. Hallituksista käsin nämä ”oikeaoppiset 


marxilaiset” lähettivät työläisiä kuolemaan juoksuhaudoissa ja kun 
sota oli päättynyt he johtivat työläiskapinoiden kukistamista. Pin- 
nallisesti niin vähäiseltä näyttänyt marxismin perusperiaatteiden 
revisioiminen johti täydelliseen petokseen ja luokkayhteistyöhön. 
Väistämätön tulos oli työväenliikkeen hajoaminen koko maailmas- 
sa, vallankumoukselliset erosivat luokkayhteistyöpuolueista ja pe- 
rustivat uusia, kommunistisia puolueita, jotka liittyivät Leninin joh- 
tamaan Kominterniin. 


Forssasta luokkayhteistyön tielle 


Myös Suomen vanhassa sosialidemokraattisessa puolueessa 
kautskylaisuus saavutti johtoaseman ja puolueen Forssan ohjelma 
vuodelta 1903 on ydinkysymyksissä kautskylainen, joskin se myös 
sisälsi myönteisiä piirteitä. Teoreettinen horjuvuus näkyi myös 
käytännössä. Vuoden 1905-06 kansannousun jälkeen tsaarinvallan 
onnistui rauhoittaa tilanne suostumalla yksikamarisen eduskunnan 
perustamiseen. Uudistus oli sinänsä harmiton, kyseisellä laitoksel- 
la ei ollut edes oikeutta päättää laeista, vaan ne oli vietävä tsaarin 
hyväksyttäväksi. Tämä tsaristisen sorron kulissi voimisti kuitenkin 
parlamentaarisia harhaluuloja Suomen sosialidemokraattisessa 
puolueessa, joka keskittyi yksinomaan legaaliseen toimintaan 
valtiopäivillä ja näpertelyyn uudistusten kanssa. 

Maailmansodan 1914 syttyessä Suomen sosialidemokraattinen 
puolue omaksui siihen pasifistisen asenteen ja käytännössä jopa 
tuki sotaponnisteluja mm. siten, että kun kaikki lakot kiellettiin niin 
se suostui siihen ja lakkautti jopa koko Ammattijärjestön toimin- 
nan, vaikka Venäjän taantumus ei ollut huomannut sitä vaatiakaan. 
Venäjän vallankumous maaliskuussa 1917 nosti sosialidemokraatit. 
hallitusvastuuseen paitsi Venäjällä myös Suomessa, kun muodos- 
tettiin Tokoin kokoomussenaatti. Puolueen vallankumouksellinen 
siipi sai kuitenkin johdon käsiinsä tammikuussa 1918 ja asettui tu- 
kemaan punakaartilaisten valiankumousyritystä. Mutta puolueessa 
oli myös Tannerin johtama v. 1917 järjestäytynyt oikeistolainen sii- 
pi, joka luokkasodassa tuki porvaristoa, alussa salaisesti, myö- 
hemmin avoimesti. Luokkasodan aikana, kun työläisiä teloitettiin 
ilman oikeudenkäyntiä pelkästään siitä syystä, että olivat kuuluneet 
työväenjärjestöihin, tannerilaiset saivat ryhtyä pitämään kokouksia 
ja jopa julkaista omaa lehteään. Muun powmvariston tuella tannerilai- 
set ottivat käsiinsä puolueen omaisuuden ja järjestivät ”ylimääräi- 
sen edustajakokouksen”, joka valitutti Tannerin kumppaneineen 
puolueen johtoon vuoden 1918 joulukuussa. Tanner varmisti ase- 
mansa erittäin törkeillä keinoilla, jotka aina ovat olleet ominaisia 

opportunististen liikkeiden järjestötoiminnalle. Mm. hän oli seuraa- 
vana vuonna pidetyn varsinaisen edustajakokouksen puheenjohta- 
javaalia varten hankkinut vastaehdokkaansa rikosrekisterin sisämi- 
nisterin avulla, ja yritti täten leimata koko opposition. Toisaalta ti- 
lanne luokkasodan jälkeen pakotti SDP:n uuden johdon menemään 
vasemmalle sanoissa — muuten se olisi menettänyt kannatuksen- 
sa. Niinpä tappioon ratkaisevasti myötävaikuttaneet ja valkoisia tu- 
keneet tannerilaiset alkoivat vaatia paluuta ”kansanvaltaan” ja hyö- 
kätä porvariston avointa diktatuuria vastaan. Kuten muualla Euroo- 
passa porvaristo vakiinnutti valtaansa paitsi pistinten niin myös 
sosialidemokraattien luokkayhteistyöpolitiikan avulla ja tekemällä 
joitakin myönnytyksiä. Ja kuten muualla Euroopassa myös Suo- 
messa oikeistososialidemokraattien petos johti työväenliikkeen ha- 
jaantumiseen: v. 1918 perustettu Suomen Kommunistinen Puolue 
kokosi vallankumoukselliset voimat laajoihin legaalisiin järjestöi- 
hin. Suomen Sosialidemokraattinen Puolue jäi kuitenkin pysyvästi 
porvarillisten johtajien käsiin. 

SDP:n ”kansanvaltaisuus” sodan jälkeen jäi hyvin lyhytaikaisek- 
si. Jo v. 1926 puolue muodosti ensimmäisen sosialidemokraattisen 
hallituksen Suomessa — vielä neljä vuotta aikaisemmin se oli ”pe- 
riaatteellisista syistä” kieltäytynyt hallitukseen menosta. Hallitus 
toteutti koko joukon työväenluokan asemaa heikentäviä toimenpi- 
teitä, mm. palkkataistelujen murtamiseksi. Hallitus jatkoi myös 
porvariston kommunisteihin suuntaamaa vainopolitiikkaa. Tähän 
aikaan SDP hyväksyi periaatteessa myönteisen kannan maan ar- 
meijaan ja antoi täten jo silloin ymmärtää miten se asennoituisi jos 
sota Neuvostoliittoa vastaan syttyy. Sos.dem. hallitus erosi kuiten- 
kin v. 1927 — työväenluokan vastarinta uhkasi SDP:n yhtenäisyyttä 
ja sen kannatusta kansanjoukkojen keskuudessa. Porvaristo oli 
kuitenkin hallitukseen vilpittömän tyytyväinen, mm. E. Nevanlinna 
totesi: ”Eniten ilahduttava tapahtuma, mitä Suomen itsenäisyyden 
aikana on tapahtunut, on sos.dem. puolueen kehittyminen maltilli- 
seen suuntaan niinkuin muissakin Skandinavian maissa”. (Svenska 
Dagbladet v. 1926 lopulla) 


SDP ja sodat 


Kaksikymmenluvun kestänyt kapitalismin nousukausi kehittyi yli- 
tuotantokriisiksi, joka toistaiseksi on ollut kapitalismin pahin. 
Vuonna 1929 alkanut lama kesti neljä vuotta ja kärjisti taas kerran 
kaikki kapitalismin ristiriidat katkeamispisteeseen. Osoittautui, et- 
tä sosialidemokratia lukuisissa maissa oli kykenemätön estämään 

Hallituksen pääministeri ja vt. presidentti Tanner (kuvassa keskellä) 
vastaanottaa suojeluskuntaparaatia 16.5.1927. Kesti kuitenkin vielä 
lähes 15 vuotta ennen kuin SDP virallisesti kehotti jäseniään liitty- 


mään porvariston suojeluskuntaan. 


vallankumouksellisen liikkeen kasvua työväenluokan keskuudessa. 
Porvaristo pani toivonsa fasismiin, porvarillisen demokratian kulis- 
sien, eduskuntalaitoksen jne. syrjäyttämiseen ja avoimeen terroriin 
työväenluokan vallankumouksellisia liikkeitä vastaan. Fasismi ve- 
tosi kansanjoukkojen vähemmän tietoisten ainesten kapitalismin 
vastaiseen mielialaan, jonka pula oli synnyttänyt, ja hankki siten it- 
selleen tarvittavan joukkokannatuksen. Sen päämäärä oli kuitenkin 
vallankumouksellisen työväenliikkeen murskaaminen, ja uuden im- 
perialistisen sodan valmistelu. 

Suomessa fasismi ei koskaan saanut tarvitsemaansa joukkokan- 
natusta, jotta se olisi voinut toimia porvariston avoimen diktatuurin 
välineenä. Sen sijaan talouspula voimisti sosialidemokratiaa, joka 
Suomessa oli omaksunut varsin taitavan taktiikan. Toisaalta SDP 
osallistui Muun porvariston mukana vallankumouksellisen työväen- 
liikkeen vainoamiseen, tuki kommunistisen liikkeen kriminalisointia 
eduskunnassa ja sen jälkeen kaappasi ay-liikkeen itselleen jne. Toi- 
saalta se taitavasti vetosi kansanjoukkoihin ”laillisuuden puolusta- 
miseksi” fasismia vastaan, ja syytti kommunisteja lapuanliikkeen 
noususta. Näin se pystyi tyydyttämään kaksi tarvetta: tukahdutta- 
maan vallankumouksellista liikettä, ja säilyttämään kansanjoukko- 
jen keskuudessa uskon reformismiin. Se onnistui vakiinnuttamaan 
asemansa porvariston suurimpana parlamentaarisena puolueena ja 
lyömään lapuanliikkeen osoittamalla, että se pystyy pitämään työ- 
väenluokan otteessaan. Siirtyminen fasismiin, koko parlamentaari- 
sen järjestelmän syrjäyttäminen, ei Suomessa muodostunut tar- 
peelliseksi: pelkkä parlamentaarisen demokratian rajoittaminen 
(jota kutsuttiin ”puolifasismiksi”), kommunistien kriminalisointi, 
riitti porvariston vallan pönkittämiseen. 

Kun lamakausi Suomessa oli ohi alkoi kapitalismin uusi nousu- 
kausi ja myös sosialidemokraatit, jotka pulakauden aikana uskolli- 
sesti olivat tukeneet istuvaa hallitusta, otettiin mukaan hallituk- 
seen. Vuonna 1937 muodostettu ”punamultahallitus” istuikin sodan 
loppuun asti. Kun Sosialidemokraattisen puolueen ei enää tarvinnut 
kolmekymmenluvulla pelätä kommunistisen liikkeen pystyvän va- 
kavasti sitä uhkaamaan, se saattoi luopua yhä enemmän marxilai- 
sesta ulkokuorestaan. Niinpä sille oli mahdollista avoimesti tukea 
puolustuslaitoksen voimistamista ja sotavalmistelujen kiihdyttä- 
mistä, vaikka se joutuikin verhoamaan sen vakuutukseen, että Suo- 
mi tuli pitää suursodan ulkopuolella. Sen shovinistinen linja oli 
kuitenkin ilmiselvä, ja sen suhde Neuvostoliittoon mitä vihamieli- 
sin. Tanner ja hänen kauttaan koko sosialidemokraattinen puolue 
kantoi raskaan vastuun siitä, että Suomi 1939 joutui sotaan NL:a 
vastaan. Talvisodan aikana sosialidemokraatit osoittivat porvaris- 


tolle olevansa korvaamaton väline. Esimerkkinä voi mainita joitain 
sosialidemokraattien radiossa pitämien puheiden otsikoita: »Yh- 
destä asiasta olemme kaikki yksimielisiän, »Suomen työmies on 
uskollinen. kuolemaan saakka», »Demokratiamme on osoittanut 
olevansa kansallinen voima», »Jokainen työläisnainen on valmis 
puolustamaan meidän vapauttamme», »Työläiset taistelevat kult- 
tuurin ja sivistysarvojen puolesta», »Vannomme pitävämme ikävän- 
kin rintaman murtumattomana», »Ammattiyhdistykset auttavat so- 
dassa ja rauhassa», »Tämä kansa ei koskaan alistu ruoskaa suute- 
lemaan». Sodan alettua mm. Paasikivi ehdotti Tannerin ottamista 
maan ulkoministeriksi, jotta voitaisiin taata työväenluokan tuki so- 
taponnisteluille. Niin tapahtuikin. Talvisodan päätyttyä kävi ilmei- 
seksi, että porvarillisista puolueista SDP oli se, joka kaikkein kyl- 
mäkiskoisimmin suhtautui suhteiden parantamiseen NL:n kanssa. 
Kun Suomessa perustettiin Suomen ja NL:n ystävyyden Seura, piti 
Tanner hallituksen jäsenistä kaikkein tiukimmin kiinni siitä, että se 
tuli poliisitoimin tukahduttaa. Tämä oli ulkopoliittisesti hyvin vaa- 
rallista, eivätkä muut puolueet siihen heti suostuneet. Tanner joutui 
eroamaan hallituksesta v. 1940, jotta hallituksen onnistuisi peittää 
NL:lta uuden sodan valmistelu. 

Toistaiseksi ei ole olemassa kiistatonta todistusaineistoa siitä, et- 
tä SDP:n johto olisi ollut mukana uuden sodan valmistelussa alusta 
lähtien, mutta ainakin Tanner oli siitä todistettavasti tietoinen jo 10 
päivää ennen sodan puhkeamista, jolloin hän vakuutti, että ”Lenin- 
grad oli nyt hävitettävä maan tasalle” (Väinö Voionmaa). Uuden so- 
dan puhjettua SDP otettiinkin välittömästi mukaan hallitukseen sa- 
manaikaisesti kun puolueen sotaa vastustanut vähemmistö, ns. 
kuutoset, pidätettiin. Tannerista tuli yksi hyökkäyssodan tärkeim- 
mistä puoltajista ja sen arkkitehdeistä. Hän piti useita radiopuheita, 
joissa hän määritteli sodan tavoitteeksi ”ainakin entiset alueet ta- 
kaisin”-politiikan sekä ”bolshevistisen järjestelmän hävittämisen” 
ja varoitti, että ”jollei siinä onnistuta tämä puoliaasialainen oppi tu- 
hoaa Euroopan sivistyksen” (radiopuhe 9.9.41). Sodan aikana mo- 
bilisoitiin koko ammattiyhdistysliike ja SDP sotavankkureihin ni- 
menomaan työväenluokan keskuudessa suoritettavaan sotapropa- 
gandaan. Mm. Metalliliitto lähetti jäsenilleen, jotka oli lähetetty ty- 
kinruoaksi, seuraavan kehotuksen; "Toivotamme teille edelleenkin 
teräksistä tahtoa ja suomalaista sisua kestämään siinä pitkässä ja 
voimia kysyvässä, mutta sitä kunniakkaammassa taistelussa idän 
julmaa vainolaista vastaan.” Kotirintamalla SDP tuki Aseveliliittoa, 
joka sodan jälkeen kiellettiin puolifasistisena rauhansopimuksen 
velvoituksesta. Ammattiliittojen sos.dem.toimitsijat toimivat yh- 
dessä Valtion Tiedotustoimiston kanssa sotapropagandan levittä- 

misessä jne. Sodan päättyminen tappioon ja poliittisen kriisin syn- 
tyminen Suomessa sodan jälkeen vei myös SDP:n syvään kriisiin. 


SDP sodanjälkeisellä kaudella 


Suomen sosialidemokraattinen puolue oli ainoa koko Euroopassa, 
joka oli osallistunut fasismin rinnalla sotaan hallitusasemassa. Se 
oli täten erittäin kompromenttoitunut ja heikentynyt sodan jälkeen. 
Toisaalta SKP ja kansandemokraattinen liike nousivat erittäin no- 
peasti ja joukkojen tyytymättömyys oli suuri. Porvaristo ei olisi on- 
nistunut vakiinnuttamaan tilannetta pelkästään SDP:n avulla, sen 
oli käytettävä myös SKP:ta hyväkseen. Se käytti taitavasti SKP:ssa 
esiintyvää revisionistista virtausta hyväkseen, veti SDP:n linjan jyr- 
kästi vasemmalle ja auttoi täten sopeuttamaan SKP hallitusyhteis- 
työhön SDP:n ja maalaisliiton kanssa. Muutamassa vuodessa SDP 
varmisti johtoasemansa ammattiyhdistysliikkeessä ja kun tilanne 
muutenkin oli porvariston kannalta vakiintunut kommunistit syrjäy- 
tettiin hallituksesta. SDP toimi tämän syrjäyttämisoperaation val- 
mistajana ja yhdessä Paasikiven kanssa sen toteuttajana. Porvaris- 
to olisi kyllä antanut SKP:lle vuoden 1948 jälkeenkin joitakin halli- 
tuspaikkoja, mutta ei sisäministerin salkkua. SKP ei suostunut tä- 
hän, syntyi puhdas sosialidemokraattinen ns. työväenhallitus, joka 
heti seuraavana vuonna ammutti työläisiä Kemissä ja antoi patu- 
koiden heilua Arabialla ja jonka johdolla porvaristo toteutti talou- 
dellista kurjistamisohjelmaansa. 

V. 1956 SAK:n johdon oli pakko myöntyä joukkojen painostuk- 
sesta yleislakon aloittamiseen vastoin SDP:n puoluejohdon tahtoa 
ja sen tietämättä. Lakko päättyi työläisten osittaiseen voittoon, 
mutta inflaatio söi nopeasti saadut palkankorotukset. SDP tuki ja 
osaltaan myös toteutti tätä politiikkaa. Tanner jyrisi puoluetoimi- 
kunnan kokouksessa vuoden -56 lopulla: ”Ensin otetaan selvää 
hintatasosta ja sitten lyödään kiinni palkat. Kaikkien on oltava mu- 
kana vakauttamassa.” Kysymys SAK:sta muodostui porvaristolle 
vaikeaksi. Välittömästi yleislakon jälkeen erosi joitakin liittoja 
SAK:sta ja kaikki SDP:n johdon käsissä olfeet liitot lakkasivat vä- 
hitellen maksamasta jäsenmaksujaan. Viimein vuonna 1960 SDP 
perusti uuden keskusjärjestön SAJ:n, joka — myöhemmin esiin 
tulleiden paljastusten mukaan — rahoitettiin suoraan CIA:n toi- 
mesta erilaisten säätiöiden kautta. Tämä järjestö hajotti törkeästi 
ammatitiyhdistysliikkeen perustamalla mm. rinnakkaisjärjestöjä. 

Vielä neljäkymmenluvun Suomen porvaristo oli ollut suhteellisen 
yksimielinen Paasikiven sisä- ja ulkopoliittisen ”vakautus”taktiikan 
välttämättömyydestä, jotta se voisi uudelleen vahvistaa asemansa. 

Neljäkymmenluvun lopulta lähtien sen sijaan porvariston keskuu- 
dessa kehittyi virtaus, joka piti mahdollisena lähentymistä länsival- 
toihin ja jyrkempää linjaa kotimaisessa luokkataistelussa. Tämä 
virtaus voimistui 50-luvun loppuä kohti samalla kun luokkaristiriidat 
Suomessa kärjistyivät. Osa SDP:n johdosta oli porvariston jyrkän 
linjan kannattajia. 

SDP:n johdossa 1950-luvun puolessavälissä kärjistyneet ristirii- 
dat heijastivat suuresti koko porvariston sisällä tapahtunutta käy- 
mistilaa. Tannerilaisten mukaan iähentyminen länsivaltoihin oli 
mahdollista — Leskinen suoritti mm. 1959 useita kuukausia kestä- 
neen tunnustelumatkan Yhdysvaltoihin. Puolueen vähemmistöksi 
vuonna 1957 jääneet taas katsoivat, että oli pakko jatkaa Kekkosen 
linjalla. Lisäksi erimielisyyksiä oli mm. siitä, miten nopeasti kapi- 
talismia voidaan kehittää suurtuotannoksi ja muuttaa Suomen tuo- 
tantorakennetta hävittämällä pientuottajat mm. pienviljelijät. 

Lisäksi puolueessa herätti voimakkaita ristiriitoja puolueen oi- 
keiston pyrkimys lopettaa TUL ja liittää se yhteen muiden urheilu- 
järjestöjen kanssa ”Valtakunnanliitoksi”. Tämä hanke torjuttiin 
TUL:ssa, minkä jälkeen SDP perusti myöhemmin myös TUL:lle 
oman rinnakkaisjärjestön. SAK:n ja TUL:n johdossa olleet ”maltil- 
liset” sosialidemokraatit hävisivät taistelun tannerilaisille, kun 
Tanner vuonna 1957 valittiin SDP:n puheenjohtajaksi. Tämä johti 
SDP:n hajoamiseen ja TPSL:n syntyyn 1959. 

Porvariston jyrkän linjan pyrkimys saada johto Suomen politii- 
kasta 1958 muodostetun hallituksen kautta, kariutui NL:n jyrkkään 
reaktioon ja porvariston hajanaisuuteen. Uusi yritys vuoden 1962 
presidentinvaalien yhteydessä päättyi noottikriisiin ja siihen, että 
porvariston oli pakko yhdistyä Kekkosen ympärille NL:n painos- 
tuksen edessä. Kummassakin kriisissä SDP oli keskeisessä ase- 
massa. Vuoden 1958 yöpakkashallitus oli saatu yhdistettyä Tanne- 
rin toimesta, samoin Hongan asettaminen Kekkosen vastaehdok- 
kaaksi 1961 tehtiin SDP:n aloitteesta ja sen johdolla. Ankara taiste- 
lu porvariston keskuudessa siitä minkälaista linjaa tuli noudattaa 
työväenluokan ja NL:n suhteen päättyi SDP:n tappioon. Kekkonen 
ja Maalaisliitto olivat jo pitkään noudattaneet linjaa, jonka mukaan 
oli ensinnäkin pakko hallita maata hillitsemäilä parlamentaarisin 
keinoin työtätekevän kansan taistelua. Tämä linja kiteytettiin Maa- 
laisliitossa jo vuonna 1951 seuraavasti: ”... elämme siinä vai- 
heessa, että ainoa tie on punamultahallituksen tie, jos mielitään tä- 
tä maata parlamentaarisesti hallita”. Toiseksi Kekkonen katsoi, että 
on pakko ottaa huomioon NL:n intressit Suomessa. Tämä käsitys 
osoittautui oikeaksi vuoden 1956 jälkeisen kehityksen myötä. 

Myös SDP:n oli seurattava tätä linjaa, koska se edusti porvaris- 

ton reaalisia etuja. NL:n painostuksen vuoksi SDP ei voinut osal- 
listua hallituksiin vuosina 1958-66 ennenkuin sen linja oli muutettu 
vastaamaan Kekkosen hahmottelemaa porvariston yleislinjaa. Puo- 
lueen saaminen hallituskelpoiseksi v. 1966 oli Suomen porvaristolle 
suuri voitto. SDP:n linjan oikaisun suorittanut Väinö Leskinen to- 
tesi muistelmissaan: ”Vuoden 1958 jälkeen koottu hallitus oli vii- 
meinen yritys 1940-luvun jälkipuoliskolta periytyvään henkeen yh- 
distää porvarillis-sosialidemokraattinen rintama kommunismia vas- 
taan, ja myös lähes viimeinen yritys käyttää sosialidemokraatteja 
vanhaan tapaan porvarillisen politiikan hyväksi ja sen kilpenä. Myö- 
hemmin oli jo kaikkialla pakko ottaa huomioon uudet poliittiset 
faktat ja ryhtyä haeskelemaan kestävämpiä ratkaisuja.” (alleviivauk- 
set toimituksen.)Ennen vuotta 1966 yritti Maalaisliitto korvata SDP:n 
ottamalla hallitukseen TPSL:n ja SAK:n edustajia, mutta koska 
näillä ei juuri ollut parlamentaarista kannatusta oli koko parlamen- 
taarinen hallitusjärjestelmä pelkästään Maalaisliiton harteilla. Ti- 
lanne oli täysin kestämätön koska nimenomaan sosialidemokratia 
(koska se voi hillitä työväenluokkaa) on porvariston kannalta kes- 
keinen parlamentaarinen puolue kapitalismin kriisissä. 


SDP:n LUOKKAPERUSTA 


Olemme osoittaneet miten sosialidemokratia nousi esille opportu- 
nismina työväenliikkeen sisällä, miten opportunismi kehittyi täydelli- 
seksi luokkayhteistyöksi ja monopolipääoman etujen johdonmukai- 
seksi puolustamiseksi. Historiallinen kokemus osoittaa, että vallan- 
kumous ja yleensä yhtenäinen ja taisteleva työväenliike on mahdolli- 
nen vain jos opportunismin vaikutus työväenluokan sisällä voidaan 
mitätöidä ja SDP:n tapaiset ”porvarilliset työväenpuolueet”, ts. 
puolueet jotka työväenluokan sisällä ajavat porvarillista politiikkaa, 
voidaan lyödä hajalle. 


SDP työväenpuolue? 


Silti esim. SKP pitää SDP:tta ”monopolien vastaisena voimana”, ja 
SKP:n näkemyksen mukaan sosialismiin tulee pyrkiä ”työväenpuo- 
lueiden”, SKP:n ja SDP:n yhteistyön kautta. Tämä on koko kan- 
sainvälisen revisionistisen liikkeen strategia, Brezhnev sanoi esim. 
NKP:n 24. edustajakokouksessa: ”Olemme valmiita yhteistyöhön 
sosialidemokraattisten puolueiden kanssa ei vain taistelussa de- 
mokratian puolesta vaan myös taistelussa sosialismin puolesta”. 

Tällainen linja osoittaa, että myös SKP ja muut revisionistiset 
puolueet ovat opportunistisia. Suomessa sosialismin puolesta voi 

taistella vain jos pyrkii mitätöimään SDP:n vaikutuksen työväen- 
luokan keskuudessa. Ja vielä: SDP:n politiikka ei ole mitään tila- 
päistä, josta se voisi luopua painostuksen edessä, vaan SDP:n joh- 
tokerros on niin tiiviisti sidottu monopolipääomaan, että se itse 
asiassa muodostaa sen osan, eli vallankumouksellisen liikkeen 
erään kohteen. 

Suomessa SDP:n luokkayhteistyöideologialla on alusta lähtien 
ollut tärkeä tukikohta osuustoimintaliikkeessä ja työväenliikkeen 
muussa yritystoiminnassa. Tanner oli eräs sen kasvatti. Luokkaso- 
dan loppuvaiheessa porvarit levittivät oikeistososialidemokraattien 
antautumiskehotuksen taisteleville punakaarteille — yli puolet alle- 
kirjoittajista oli Elanto-liikkeen toimihenkilöitä. SDP:n uudelleen- 
järjestäytyminen sodan jäikeen tapahtui myös Elanto-demarien toi- 
mesta. 

Aina luokkasodasta lähtien SDP:liä on ollut tiukka ote osuustoi- 
mintaliikkeen ns. edistysmielisestä siivestä, ts. Kulutusosuuskun- 
tien keskusliitosta, OTK:sta ja Elanto-liikkeestä. Varsinkin 60-lu- 
vulta lähtien SDP:n johtama yritystoiminta on kasvanut merkittä- 
väksi finanssiryhmäksi. Tärkeitä finanssitoiminnan harjoittajia ovat 
maamme suurin säästöpankki, Suomen Työväen Säästöpankki ja 
sen takaajaksi perustettu Peruspankki, sekä Kansa-vakuutusyhtiöt, 
joissa SDP:n byrokraatit ovat johtavissa asemissa. Näiden yhteinen 
luotonanto on runsaasti yli miljardi markkaa. E-liike hallitsee 13 % 
koko vähittäiskaupasta, sen vuotuinen liikevaihto on noin 4 miljar- 
dia. OTK tytäryhtiöineen kuuluu maamme suurimpiin teollisuuden 
harjoittajiin. Maamme kolmanneksi suurin kirjakustantamo, Tam- 
mi, on myös SDP:n hallussa, sen omistavat KK, OTK ja SAK. 
Grynderisossujen HAKA-yhtymät ovat maamme suurin asuntotuot- 
taja ja ne ovat levittäytymässä yli koko maan. Valtakunnallinen 
Vuokra-talo-osuuskunta kuuluu maamme suurimpiin rakennuttajiin 
— sen jäseniin kuuluu tosin myös ei-sosialidemokraattinen TVK. 
SDP:n hallitsema kiinteistö- ja tonttimaamäärä on ilmeisesti erit- 
täin suuri. Edelleen SDP:n liiketoiminta käsittää T-lehdistön, Mat- 
karenkaan, mainostoimiston, Työväen sivistysliiton jne. 

Kyseessä on siis huomattava pääomakeskittyminen, tosin ei ver- 
rattavissa KOP:n ja PYP:n valtakuntiin, mutta silti erittäin mahta- 
va. Se perustuu suureksi osaksi osuustoimintaomistukseen ja am- 
mattiliittojen ja muiden järjestöjen omistukseen, joten SDP:n 
huippukerros ei siis omista sitä vaikka se sitä hallitseekin. Mutta 
silti voidaan sanoa, että tämä kerros kuuluu monopolikapitalisti- 
luokkaan. Luokat eivät määräydy pelkästään juridisen omistuksen 
perusteella, vaan myös kuten Lenin totesi, asemasta tuotanto- 
organisaatiossa ja osuudesta tuotannon tuloksista. SDP:n kerma 

hallitsee pääomaryhmää yhtä suvereenisesti kuin Virkkuset ja Ern- 
soothit hallitsevat omia yhtiöitään, eikä se elintasolitaan ja elinta- 
voiltaan poikkea muusta monopolikapitalistiluokasta. Kun SAK:n 
ja SDP:n johtajat politiikallaan palvelevat koko suurpääoman etuja 
on siis huomattava, että he samalla palvelevat oman pääomaryh- 
mänsä etuja. Onhan esim. SAK:n entinen puheenjohtaja Niilo Hä- 
mäläinen nykyään Kulutusosuuskuntien keskusliiton toimitusjoh- 
taja ja HAKA:n hallintoneuvoston varapuheenjohtaja, valtion 
Asuntohallituksen pääjohtaja ja Enso-Gutzeitin hallintoneuvoston 
puheenjohtaja Olavi Lindblom eräs HAKA:n pahamaineisimpia ns. 
grynderisossuja. Teoria, että työväenluokan etuja olisi ajettava yh- 
teistyössä tällaisen puolueen kanssa on yhtä mieletön kuin aja- 
tus, että KOP ja PYP tukisivat sosialistista vallankumousta. Sa- 
moin on aivan mahdotonta, että SDP voisi muuttaa luonnettaan, ja 
”tulla järkiinsä” kuten SKP ajattelee. 

SDP:n johtavan byrokraattikapitalistikerroksen yhteiskunnallinen 
perusta on huomattavasti laajentunut sotien jälkeen. Ennen sotia 
sen tärkein tukialue oli sen oma silloin vielä verrattain vähäinen yri- 
tystoiminta, joskin se jo siihen aikaan oli kiinni myös esim. valtion- 
yrityksissä — Tanner kuului esim. Enso-Gutzeitin hallintoneuvos- 
toon. Toinen tärkeä tukialue oli ammattiyhdistystiike — varsinkin 
vuodesta 1930, jolloin SAK perustettiin ja SAJ lakkautettiin. Valtio- 
monopolistisen kapitalismin kehityksen myötä SDP:n johtokerrok- 
sen asema perustuu yhä enemmän valtion yrityksiin ja valtion byro- 
kratiaan sekä SAK:hon. 


Valtiomonopolistinen kapitalismi ja sosialidemokratia 


Imperialismin suuret kriisit 30- ja 40-luvuilla toivat uusia piirteitä 
kapitalismin kehitykseen. Pääomat keskittyivät yhä harvempiin kä- 
siin, Suomessa KOP:n ja PYP:n valta-asema varmistui ja lujittui. 
Edelleen sodat antoivat tieteellis-tekniselle kehitykselle valtavan 
sysäyksen. Näistä tekijöistä johtuen tuotannossa vaaditaan Ny- 
kyään valtavia sijoituspääomia, josta toisaalta seuraa, että kapita- 
listit yrittävät nopeuttaa pääoman kiertokulkua ja käyttää tuotanto- 
välineitä mahdollisimman tehokkaasti hyväkseen. Keinona on te- 
hostunut riisto, vuorotyön yleistyminen jne. Samalla suurpääomal- 
le on tullut entistä tärkeämmäksi estää lakkoja ja muita tuotanto- 
häiriöitä, sekä tehostaa yrityskohtaista suunnittelua. Edellytyksenä 
on toisaalta ollut, että myös palkkamenot voidaan saattaa suunnit- 
telun alaiseksi. 

Varsinkin Suomen kaltaisessa pienessä kapitalistisessa maassa 
yksityinen pääoma ei aina ole halunnut riskeerata perusteollisuu- 

teen tarvittavia suuria sijoituksia, eikä ole siihen aina edes pystynyt 
ilman valtion mukaantuloa. Meillä on täten kehittynyt suhteellisen 
suuri valtiollinen yrityssektori, joka osittain on puhtaasti valtiolli- 
nen ja osittain sekayhtiömuotoinen. Valtiollisen sektorin kehitystä 
ovat myös edesauttaneet sotakorvaukset jaidänkauppa sekä 50-luvun 
maalaisliittohallitusten kehitysaluepolitiikka. Samalla myös valtion 
muu taloudellinen toiminta on lisääntynyt ja sen virkakoneisto pai- 
sunut. 

Kaikki nämä tekijät ovat korostaneet SDP:n roolia Suomen so- 
tienjälkeisessä valtiomonopolistisessa kapitalismissa. Tuotannon 
häiriöttömän kehityksen takaamiseksi suurpääoma on pyrkinyt li- 
beraaliin luokkayhteistyötaktiikkaan ja kapitalismin verrattain rau- 
hanomainen ja kriisitön kehitys on myös tehnyt sen mahdolliseksi. 
SDP:n hegemonia ay-liikkeessä, sen valtiomonopolistinen ideolo- 
gia ja sen suuri parlamentaarinen kannatus nimenomaan työläisten 
keskuudessa on tehnyt siitä ratkaisevan lenkin Suomen sodanjäl- 
keisen kapitalismin nousussa ja monopolipääoman politiikan tär- 
keimmän toteuttajan. Vielä 60-luvulla SDP:n asemalle oli esteenä 
sen "ulkopoliittinen hallituskelvottomuus” noottikriisin jälkeen se- 
kä SAK:n osittainen irroittautuminen sen johdosta SDP:n hajoami- 
sen myötä. Tässä revisionistinen SKP kuitenkin ryntäsi avuksi — 
sen suostumuksella SDP:n ulkopoliittinen julkisivu puhdistettiin ja 
se myötävaikutti ammattiyhdistysliikkeen eheyttämiseen SDP:n 
ehdoilla. Vuodesta 1966 lähtien SDP on jatkuvasti — lyhyitä virka- 
mieshallituskausia lukuunottamatta — ollut johtavana hallituspuo- 
lueena, ja se on toteuttanut suurpääoman kannalta parempaa ja 
johdonmukaisempaa politiikkaa kuin yksikään muu puolue olisi 
voinut tehdä. Asemastaan hallituksessa ja SAK:ssa SDP on hank- 
kinut itselleen huomattavaa vaikutusvaltaa koko valtiokoneistossa 
ja valtionyrityksissä: pääjohtajan, hallintoneuvoston puheenjohta- 
jan, virastopäällikön ja maaherran virat kruunaavat yhä useamman 
sosialidemokraattisen karriääripoliitikon uran. Onpa SDP:llä käsis- 
sään jopa Suomen Pankin pääjohtajan tuoli. SDP:n byrokraattika- 
pitalistisen johtokerroksen yhteiskunnallinen perusta on näin huo- 
mattavasti lujittunut. Samalla tämä kerros on sulautunut yhä tii- 
viimmin ”vanhaan” monopolikapitalistiluokkaan. 

Se seikka että SDP:llä on takanaan oma pääomaryhmä ja että se 
niin suuressa määrin tukeutuu valtiolliseen byrokratiaan ja yritys- 
toimintaan aiheuttaa luonnollisesti ristiriitoja sen ja yksityisen 
suurpääoman välille. SDP pyrkii kasvattamaan valtiollista sektoria 
ja siten laajentamaan omaa vaikutusvaltaansa. Kiista ns. investoin- 
tirahastosta on eräs esimerkki tästä. Investointirahasto lisää huo- 
mattavasti SDP:n vaikutusvaltaa teollisuusinvestointien ohjailussa. 

SDP:n suurisuuntaiset tavoitteet tuntevat kuitenkin rajansa. Val- 
tiomonopolistisen kapitalismin synty ei merkinnyt vain sitä, että 
monopolipääoma ja valtio noin yleensä sulautuisivat yhteen, vaan ni- 
menomaan sitä, että monopolipääoma alisti valtiokoneiston omaan 
valvontaansa. Valtion oman yritystoiminnan kasvu ei ole muuttanut 
tätä asiaa. Myös SDP toimii ennen kaikkea koko suurpääoman pal- 
velijana jaalaisenaeikä sekajoa sen etuihin. Niinpäesim. investointi- 
rahasto merkitsee paitsi SDP:n lisääntyvää vaikutusvaltaa talouselä- 
mässä ennenkaikkea suurta varojen siirtoa veronmaksajilta ja val- 
tion kassasta suurpääomalle. Kalevi Sorsa on osuvasti kuvannut 
SDP:n ja yksityisen monopolipääoman avioliittoriitojen sovinnai- 
suutta seuraavasti: 

”Sosialidemokraatit tajuavat, että pyrkiessään päättäväisesti ta- 
louselämän suurrakenteiden valvontaan yhteiskunnan — tarkoittaa 
SDP:n — ei pidä tunkeutua alueille, jotka eivät sen hallintaan sovi. 
Yhteiskuntakokonaisuudelle olisi vahingoksi, jos yksityisten ih- 
misten taloudellinen aloitteellisuus tukahdutettaisiin.” (Käytännön 
sosialidemokratia, s. 100, Tammi 1973). 

Tähän kaikkeen voisi ehkä esittää sellaisen vastaväitteen, että 
onhan SDP sentään edistyksellinen ja demokraattinen vaihtoehto 
verrattuna kokoomukseen ja äärioikeistoon, vaikka se ei ole sosia- 
listinen eikä vallankumouksellinen. 

Mutta miten on? 

On kyllä totta, että SDP on eduskunnassa ajoittain ajanut läpi so- 
siaalisia uudistuksia ja että kokoomus on esiintynyt hälyävänä oi- 
keisto-oppositiona SDP:hen nähden. Tosiasia on kuitenkin, että 
kokoomus on menettänyt merkityksensä nyky-Suomen politiikassa, 
että juuri SDP kantaa harteillaan monopolien poliittisen edustajan 
käytännön vastuun ja että SDP muodostaa vakavimman uhan myös 
porvarilliselle demokratialle. Ensiksi SDP hajoittaa työväenluokkaa, 
joka muodostaa demokraattisten oikeuksien tärkeimmän takeen, 
toiseksi se pyrkii tuhoamaan demokratiaa työväenluokan tärkeim- 
missä luokkajärjestöissä, ammattiliitoissa, ja kolmanneksi sen val- 
tiomonopolistinen ideologia ja politiikka on osoittautunut erittäin 
vaaralliseksi. Myös historialliset kokemukset osoittavat että SDP 
voi muodostaa vakavan uhan demokratialle. 

60-luvun Suomen taloudellinen tilanne oli suhteellisen heikko. 
Inflaatio oli jatkuva ja kaksi kertaa niin suuri kuin muualla Länsi- 
Euroopassa, joten se vakavasti vaaransi kotimaisen teollisuuden 
kilpailukykyä. Työttömyys oli erittäin suuri — v. 1967-68 mennessä 
se nousi lähelle 90 000. Sijoitustoiminta oli lamassa ja ulkomaan- 
kaupan alijäämä oli pysyvästi miljardin tienoilla. 

Kapitalisteille tuli entistä tärkeämmäksi saada vahva ja painava 

hallitus sekä rajoittaa työtaisteluja ja nimellispalkan nousua. Rat- 
kaisun avain oli ns. ”kansanrintamahallitus”, johon kuuluisi SDP 
johtavana voimana, Kepu maatalousmonopolien ja MTK:n taltutta- 
jana sekä ennen kaikkea revisionistinen SKP työväenluokan vasem- 
misto-opposition vaimentajana. Vain tällainen hallitus pystyi vie- 
mään läpi taloudellisen vakauttamisen, 30 % devalvaation, ennä- 
tysmäiset tulonsiirrot suurpääomalle ja ennenkaikkea tulopolitii- 
kan, johon porvaristo asetti suurimmat toiveensa. Tulopolitiikasta 
onkin tullut sos.dem.-johtoisen valtiomonopolistisen kapitalismin 
sisäpolitiikan tärkein tunnusmerkki, ja kaikkien ristiriitojen eräs 
solmukohta. 


Tulopolitiikka ja SDP 


Tulopolitiikkaa perustellaan porvarillisella ja sosialidemokraattise!- 
la taloudellisella järkeilyllä. Sen mukaan matalasuhdanteet ja ta- 
loudelliset taantumat johtuvat ns. ”ylikuumenemisesta”, ts. palkko- 
jen liian suuri nousu heikentää yritysten kannattavuutta ja aiheuttaa 
inflaatiota. Tästä syystä investointitoiminta taantuu, tuotanto su- 
pistuu, maksutase heikkenee ja työttömyys kasvaa. 

Tämän teorian mukaan vaikeuksista päästään eroon hillitsemällä 
kulutuskysyntää ja parantamalla yritysten kannattavuutta erilaisilla 
subventioilla. Tulopolitiikan perusajatuksia onkin, että työläisten ja 
kapitalistien yhteisen edun mukaista on etteivät palkat nouse 
enemmän kuin työn tuottavuus ja että ”yhteinen kakku”, josta 
osuudet lohkaistaan, kasvaa mahdollisimman paljon. Tosiasiassa 
työläisten reaaliansiot ovat kasvaneet huomattavasti hitaammin 
kuin työn tuottavus, joinakin vuosina ne ovat jopa laskeneet. Ts. 
työläisiin kohdistuva riisto on voimistunut ja hyöty tuottavuuden 
kasvusta on koitunut lähes yksinomaan kapitalistien hyväksi, 
heidän voittonsa ovat kasvaneet huomattavasti. 

Edelleen tulopoliittiseen ajatteluun kuuluu, että valtion on paran- 
nettava yritysten kannattavuutta veropolitiikalla, lainoilla ja suora- 
naisilla subventioilla (esim. vientituki). Tämä taas on voimakkaasti 
lisännyt verorasitusta ja tulonsiirtoja kansalta suurpääomalle. Suu- 
ret tulonsiirrot suurpääomalle ovat toisaalta heikentäneet sosiaali- 
sia etuja — sairaalajärjestelmä on vakavassa kriisissä, eläkkeiden, 
lapsilisien ja opintolainojen reaaliarvo on laskenut ja peruskoulu- 
uudistus hidastunut. Suuryhtiöt saavat enemmän subventioita val- 
tiolta kuin mitä ne maksavat veroina, kun sen sijaan valtaosa valtion 
verotuloista muodostuu palkansaajien maksamasta tuloverosta. 

Ajatus työläisten ja kapitalistien yhteisestä edusta johtaa välittö- 
mästi tulopoliittiseen asetelmaan: luodaan kolmikantainen ns. tu- 

-lopoliittinen neuvottelumekanismi, jossa SAK:n korkein johto sopii 
yhdessä STK:n ja hallituksen kanssa työläisten palkoista tilastol- 
listen laskelmien pohjalta. Neuvotteluihin ja sopimuksiin otetaan 
mukaan mahdollisimman paljon eri osatekijöitä, sosiaalipaketti, 
maataloustulolaki, asuntopolitiikka jne. Ts. ammattiyhdistysten 
vaatimuksista osa osoitetaan valtiolle ja työläisten verotuloilla to- 
teutettuja parannuksia lasketaan osaksi sopimuksen antamasta 
hyödystä. Myös liukumat lasketaan etukäteen mukaan. Neuvottelut 
ovat työläisiltä täysin salaisia ja työläisten joukkovoimaa yritetään 
kaikin keinoin mitätöidä — SAK ei edes julkaise neuvottelutavoit- 
teitaan. 

Suomessa valtalaki on tärkeä osa tulopoliittista ratkaisua. Sillä 
kielletään palkkojen sitominen indeksiehtoihin. Ts. työläisiä ei 
kompensoida hinnankorotuksista. Sen sijaan kyllä kapitalisteja 
kompensoidaan lisääntyneistä kustannuksista. Valtalain hintojen- 
sääntelyehdot eivät ole estäneet suurpääomaa esim. siirtämästä ö1- 
jyn ja raaka-aineiden maailmanmarkkinahintojen noususta johtuvia 
lisäkustannuksia työläisten maksettavaksi, eli kuten Jermu Laine 
asian ilmaisee: ”kustannuspaineon purkautunut kuluttajahintoihin”. 

Tulopolitiikan onnistuminen on ennenkaikkea edellyttänyt ehey- 
tettyä ammattiyhdistysliikettä, jota johtaa tulopolitiikkaa puolusta- 
va byrokratia, sekä työväenluokan alistamista tulopoliittisiin ratkai- 
suihin — ellei vapaaehtoisesti, niin pakkokeinoin. Pääosaa tulopo- 
litiikan läpiviemisessä on tietenkin näytellyt SDP, mutta varsinkin 
ensimmäisinä vuosina sillä oli suurta apua revisionistisesta 
SKP:sta. STK:n Päiviö Hetemäen toimiessa sovittelijana ammatti- 
yhdistysliike eheytettiin SDP:n ehdoilla ja SKP:n myötävaikutuk- 
sella. Kummankin ”työväenpuolueen”" mukanaolo ns. ”kansanrinta- 
mahallituksessa” ja julkinen tuki tulopolitiikalle vaimensi luonnol- 
lisesti tulopolitiikan vastaista taistelua ensimmäisinä vuosina v. 
1968 lähtien jolloin ensimmäinen, ns. Liinamaa ykkönen solmittiin. 
Ns. ”kansanrintamahallitus” toteutti myös ne verouudistukset, jotka 
ovat johtaneet nykyiseen verotilanteeseen. 

Tulopolitiikka ei tietenkään ole voinut ratkaista kapitalismin krii- 
siä, vaan se on tilapäisen helpotuksen jälkeen kärjistänyt sitä enti- 
sestään. Tulopolitiikan kaudella työn tuottavuus on virallisten tilas- 
tojen mukaan noussut n. kaksi kertaa niin paljon kuin reaalipalkat. 
Tosiasiassa ero on paljon suurempi jos ottaa huomioon esim. in- 
deksiä vääristävän laskutavan ja veroprogression vaikutuksen. Ts. 
ostovoima on jäänyt tuotannosta voimakkaasti jälkeen. Tällainen ke- 
hitys johtaa väistämättä ylituotantokriisiin, tuotteita on enemmän 
kuin ostovoimaa. 

Toistaiseksi Suomen kapitalistit ovat tosin pystyneet väistämään 

akuutin suurkriisin suurten vientitulojen tuotannon rakenteen ym. 

seikkojen ansiosta. Teollisuuden voitot kasvoivat vielä viime vuonna 

25%, investointitahti oli erittäin korkea ja työttömyys laskusuuntai- 

nen työvoiman kysynnän ollessa suuri. Mutta ensinnäkin monet krii- 

sin oireet ovat olleet pysyviä Suomen taloudessa. Esim: 

— Työttömyys ei 60-luvun alkupuoliskolla kertaakaan noussut yli 
2 %. Tulopoliittisella kaudella se on vain kerran laskenut alle 2 
%:n rajan. 

— Maksutase on heikentynyt koko tulopoliittisen kauden ajan joh- 
tuen etupäässä siitä, että kapitalistit ovat sijoittaneet suuria 
voittojaan ulkomailta tilattuihin konehankintoihin ja varastoihin. 

— Inflaatio oli v. 1973 12 %, viime vuonna 18 % ja kuluvana vuonna 
se tulee luultavasti olemaan vielä suurempi. 

Toiseksi syvempi kriisi on väistämättä edessä. Kriisin syvetessä 
Länsi-Euroopassa Suomen länsivienti on joutunut kasvavien mark- 
kinavaikeuksien eteen. Mm. mekaaninen puu on jo kärsinyt Euroo- 
passa supistuneesta rakennustoiminnasta. EEC- ja SEV-sopimuk- 
set kiristävät toisaalta kilpailua Suomen kotimarkkinoilla — esim. 
ensi vuonna odotetaan että kenkäteollisuus joutuu vaikeuksiin 
halpojen itäeurooppalaisten tuotteiden vallatessa markkinat. Ja 
koska viime vuoden ennätysmäinen investointitoiminta yhdessä 
reaalipalkan laskun kanssa entisestään kärjistää tuotannon ja 
kansan ostokyvyn epäsuhdetta, niin kriisi on väistämätön myös 
Suomessa. 


Tulopolitiikka ja korporativismi 


Tulopolitiikan ajatus työläisten ja kapitalistien yhteisistä eduista 
ja pyrkimys sulattaa SAK:n johto valtiokoneistoon ja tehdä siitä 
eräs valtiovallan elin ovat luonteeltaan vahvasti korporativistisia — 
korporativismi taas on fasistisen ideologian tärkein tunnusmerkki. 
Taantumuksellista asetelmaa on vastannut yhtä taantumuksellinen 
käytännön politiikka kun kokonaisratkaisuja on ajettu läpi pakko- 
keinoin työläisten vastarinnasta huolimatta. Kriisin kärjistyessä tu- 
lopolitiikan ja sen myötä sosialidemokratian epädemokraattinen 
luonne käy yhä ilmeisemmäksi. 

Ammattiyhdistysliikkeen jäsenistön demokraattisia oikeuksia on 
heti tulopolitiikan alusta lähtien kavennettu. Sopimuksista on neu- 
voteltu SAK:n ylimmän johdon ja STK:n kesken suljettujen ovien 
takana. Jäsenistölle ei ole ilmoitettu SAK:n neuvottelutavoitteita 
eikä neuvottelujen kulusta ole annettu tietoa. Jäsenistön esityksiä 
SAK:n sos.dem. johto on haukkunut huutokauppamentaliteetiksi. 

Kun tulopolitiikkaa vastaan alkoi nousta työläisten taholta vasta- 

rintaa, epädemokraattisten menettelytapojen käyttö lisääntyi. Enää 
ei välitetty liittojen jäsenäänestysten tuloksista, tai esityksiä ei vie- 
ty jäsenäänestykseen ollenkaan, kuten tapahtui metalliliitossa pari 
vuotta sitten, vaikka liiton säännöt edellyttävät jäsenäänestyksen 
suorittamista. Viime keväänä metalliliitossa hyväksyttiin tulopoliit- 
tinen ratkaisu vaikka jäsenistön valtaenemmistö äänesti sopimuk- 
sen hylkäämisen puolesta. 

Menettely Perämeren satamalakon yhteydessä v. 1972 lopulla on 
kaikkein räikein esimerkki. Kun eräät ammattiosastot yhtyivät lak- 
koon, erotti AKT:n sos.dem johto osastot liitosta ja perusti tilalle 
rikkurityöläisistä uusia osastoja. Poliisia käytettiin räikeästi sata- 
matyöläisiä vastaan sos.dem. johtajien toimesta. 

Myös sos.dem. johtoiset hallitukset ovat ryhtyneet kaventamaan 
demokratiaa kun tulopolitiikan vastaiset mielialat ovat nousseet. 
Virkaehtolait kieltävät virkamiesten lakko-oikeuden lähes kokonaan 
— niitä myös SKP:n enemmistö oli toteuttamassa. Usean vuoden 
ajan on hallituksen asettama Sarkon toimikunta istunut suunnitte- 
lemassa pakkosovintomenettelyn luomista. Toimikunta kaavailee 
seuraavaa järjestelyä: Sopimuksien voimassaolon aikana kaikki 
lakot julistetaan laittomiksi. Perustettaisiin elin, joka astuisi neu- 
votteluihin elleivät SAK ja STK pääse yksimielisyyteen. Tämä ns. 
”sovitteluelin” voisi tarvittaessa tehdä palkkaratkaisuehdotuksen, 
jonka ammattiyhdistysliikkeen olisi pakko hyväksyä. Edelleen 
suunnitellaan että SAK:n päätöksistä tulisi ammattiliittoja sitovia. 
Kun SAK:n johto on sos.dem. johdon hallussa, merkitsisi tällainen 
pykälä käytännössä sitä, etteivät jäsenet voisi vaikuttaa lainkaan 
heitä koskevien sopimusten sisältöön. 

Edelleen sosialidemokraatit ovat kaivaneet maata parlamentaari- 
sen demokratian alta. Poikkeustilalaki antaa hallitukselle laajat 
mahdollisuudet toimia välittämättä perustuslain kansalaisille suo- 
mista vapauksista ja oikeuksista. Lakko- ja mielenosoitusoikeus on 
helppo poistaa vetoamalla epävakaaseen tilanteeseen. Käytännössä 
eduskunnan valtaa on kavennettu jatkuvasti. Kansanedustajat eivät 
paljoa pysty nykyään vaikuttamaan hallituksen, sos.dem. johtois- 
ten järjestöjen ja teollisuuden valmiiksi neuvoteltujen asioiden 
sisältöön. Jatkuvasti eduskunnalta otetaan sen toimivaltaan kuulu- 
via asioita hallituksen toimivallan piiriin, ja eduskunta pakotetaan 
hyväksymään lait sellaisena kun hallitus ne on esittänyt. 

Fasismin vaara ja porvariston siirtyminen avoimeen taistelutak- 
tiikkaan on aina ensin tuntunut pyrkimyksenä lakko-oikeuden ra- 
joittamiseksi ja työläisten ammattiyhdistysten murtamiseksi. Oi- 
keistovaara tämän päivän Suomessa ei muodostu niinkään ää- 
nekkäistä hakaristimaalaajista, vaan SDP:n tulopolitiikasta ja 

hyökkäyksistä lakko-oikeutta ja ammattiyhdistysdemokratiaa vas- 
taan. Täten taistelu tulopolitiikan murtamiseksi ja sosialidemokra- 
tian vaikutuksen kaventamiseksi on tärkein taistelurintama porva- 
rillisen demokratian puolesta. Sen lisäksi se tietenkin on myös 
taistelua työväenluokan aineellisten elinehtojen puolustamiseksi. 


Kurkistusneuvottelut 


Viime kevään kaksivuotinen tulopoliittinen ratkaisu on tähän asti- 
sista kehnoin. Virallistenkin tilastojen mukaan reaalipalkat laskivat 
sopimuksen seurauksena viime vuoden aikana. Sopimukseen liitty- 
viä kurkistusneuvotteluja on käyty maraskuusta lähtien, toistaiseksi 
tuloksetta. Näin ratkaisua viivytellään niin, ettei ammattiliitoissa voi- 
da suorittaa jäsenäänestyksiä. Neuvottelut käydään erittäin suppeas- 
sa neuvotteluryhmässä. On useita muita tekijöitä, jotka viittaa 
vat siihen, että kurkistelujen tuloksena ei tule olemaan palkkojen 
jälkeenjääneisyyden korvaaminen. 

Ensinnäkin edessäolevan taloudellisen kriisin pelko painostaa 
sos.dem. johtoa entistä kovempiin otteisiin työläisiä vastaan. 

Toiseksi SKP:n revisionistinen johto on luopunut viime vuoden 
tulopolitiikan vastaisesta asenteestaan. Neuvotteluja käydään 
SDP:n ja SKP:n yhteisesti hyväksymien suunnitelmien pohjalta. 
SKP:n enemmistö ei ole esittänyt konkreettisia tavoitteita neuvot- 
teluille. Jo se seikka, että SKP on mukana neuvotteluissa osoittaa 
sen astuneen tulopoliittiseen rintamaan, sillä ainoa vaihtoehto 
tässä tilanteessa on sopimuksen purkaminen. Kun SKP:n 
saarislainen johto on tulopolitiikan takana jää tulopolitiikan vastai- 
nen rintama siksi heikoksi, että työläisten on vaikea pakottaa 
SAK:ta sanomaan irti nykyisen sopimuksen. Edelleen työläisten 
taisteluvalmiutta heikennetään neuvotteluja pitkittämällä ja pelot- 
telemalla suurista vaikeuksista. 

Koska SDP joutuu tukeutumaan lähinnä työläisten kannatukseen 
se käyttää kovan linjan ohella myös toista taktiikkaa. Eräät sosiali- 
demokraattien johtamat liitot ovatkin esittäneet SAK:lle melko 
suuria palkankorotusvaatimuksia. Vaatimusten tarkoituksena on 
kuitenkin vain tukea tulopoliitikkojen kovaa taktiikkaa. Sosialide- 
mokraatit ovat näet esittäneet että nimenomaan matalapalkkaisten 
alojen palkkoja on nostettava. Esittämällä tällaisia vaatimuksia SDP 
kosiskelee matalapalkkaisten kannatusta, joiden keskuudessa 
vastarinta luonnollisesti on helposti syttyvä, ja pyrkii samalla ha- 
joittamaan työläisten rintamaa, luomalla keinotekoista ristiriitaa 
matalapalkkaisten ja korkeapalkkaisten työläisten välillä. Vaikka 
siis tuntuu, että tällaiset vaatimukset vaarantavat kaksivuotisen 

sopimuksen jatkoa, niin niiden tarkoituksena on kuitenkin vain 
lujittaa tulopoliittista rintamaa. 

SDP:n ”hajoita ja hallitse”-taktiikasta löytyy muitakin esimerk- 
kejä. Toissa vuonna kun eläkepaketti romutettiin, niin SDP piti ko- 
vaa meteliä siitä, ettei passiiviväestöä saisi elättää aktiivisen kus- 
tannuksella. SDP:n kannanottojen mukaan ”sosiaalipaketin pää- 
paino tulee olla aktiiviväestön tukemisessa” (puolueneuvosto 
29.11.1973). Tällä tavoin SDP luo ristiriitoja kansan keskuuteen 
heikentäen yhtenäisyyttä monopolipääomaa vastaan. Samaa luok- 
kaa ovat yritykset saada ns. tuottajat ja kuluttajat toisiaan vastaan. 
SDP syyttää tuottajia korkeista elintarvikehinnoista ja vaatii että 
tuottajille maksettavia hintoja on alennettava, jotta kuluttajat saisi- 
vat elintarvikkeet halvemmalla. Kuitenkin SDP yhdessä Keskusta- 
puolueen kanssa itse toteuttaa maatalouspolitiikkaa, joka suosii 
maatalousmonopoleja ja välikäsiä ja täten nostaa hintoja. 


SDP:N IDEOLOGISIA PERUSTOJA | —— 
Sosialidemokraattisen puolueen kehitystä revisionismista valtio- 
monopolistisen kapitalismin pääpuolueeksi on vastannut myös oh- 
jelmallinen kehitys. 

Vanhan työväenpuolueen Forssassa v. 1903 hyväksytty ohjelma 
oli hengeltään vallankumouksellinen mutta peruskysymyksissä 
epätäsmällinen. Se ei asettanut tehtäväksi valtiovallan valtaamista 
ja proletariaatin demokraattisen diktatuurin perustaminen, vaan 
tyytyi epämääräiseen ilmaisuun ”valtiollisen vaikutusvallan valloit- 
taminen” keinona työväenluokan vapauttamiseksi. 

Tämä tyypillinen revisionistinen hämäryys osoittautui kohtalok- 
kaaksi. Se antoi puolueessa tilaa kaikenlaisille pikkuporvarillisille 
virtauksille ja jopa tannerilaiselle oikeistososialidemokratialle. Ei- 
hän ”valtiollisen vaikutusvallan valtaaminen” sano mitään ellei ker- 
rota minkälaisesta valtiosta — proletaarisesta vai porvarillisesta — 
on kysymys. Myös oikeistodemarit voivat yhtyä siihen, omalia tul- 
kinnallaan. Vallankumouksellisen puolueen ohjelmallisten asiakir- 
jojen tehtävänä on juuri vetää rajalinja opportunismiin. Jos perus- 
kysymyksiä hämärretään ristiriitojen tai liian kovien sanojen 
pelosta, niin ohjelma menettää merkityksensä ja voi koitua puo- 
lueen tuhoksi. 

Kuvaavaa Forssan ohjelman epämääräisyydelle on, eitä SDP piti 
sitä ohjelmanaan aina v. 1952 saakka. Tosin tannerilainen SDP luo- 
pui jo paljon aikaisemmin täysin Forssan ohjelman vallankumouk- 
sellisesta hengestä ja lisäsi siihen joitakin ”tarkentavia” tulkintoja. 

V. 1919 .pidetyssä edustajakokouksessa väiteltiin viimeisen 

kerran SDP:ssa ”proletariaatin diktatuurista”. Sitä kannattavaa vä- 
hemmistöä torjuttiin tannerilaisten päätöksellä, että ”puolue muka 
jatkaa 'kansanvaltaisella linjalla? ”. ”Kansanvaltainen” asetettiin siis 
”proletariaatin diktatuurin” vastakohdaksi. V. 1930 tätä ajattelua 
täydennettiin ”sosialisoimisohjelmalla” jossa asetettiin päämää- 
räksi asteittainen valtiollistaminen ja myös periaatteessa otettiin 
kantaa hallitukseenmenon puolesta. 

Mutta eihän valtiollistaminen merkitse ”kansanvaltaa” tai ”sosia- 
lismia”. Engels kirjoitti: 

"Nykyaikainen valtio, olipa sen muoto mikä tahansa, on oleelli- 
sesti kapitalistinen kone, kapitalistinen valtio, ihanteellinen koko- 
naiskapitalisti. Mitä enemmän tuotantovoimia se ottaa omaisuu- 
dekseen sitä enemmän siitä tulee todellinen kokonaiskapitalisti, 
sitä suurempaa määrää valtion kansalaisia se riistää. Työläiset jää- 
vät palkkatyöläisiksi, proletaareiksi. Pääomasuhde ei tule poiste- 
tuksi päinvastoin se kärjistyy huippuunsa.” 

SDP:n chjelman ”kansanvaltaisten”, ”sosialististen” ja ”demo- 
kraattisten” fraasien takana hahmottuu siis sen todellinen linja, 
joka on pyrkimys valtiomonopolistisen kapitalismin kehittämiseksi. 
Päämääränä on vahvistaa porvarillista valtiokoneistoa ja lisätä val- 
tion osuutta talouselämässä. 

Tämä tulee vielä selvemmin esille SDP:n uudessa periaateohjel- 
massa, joka hyväksyttiin v. 1952, sekä siitä ideologisesta propa- 
gandasta, jota SDP viime vuosina on levittänyt varsin aktiivisesti. 
Uudessa ohjelmassa suorastaan samaistetaan valtiomonopolisti- 
nen kapitalismi sosialismiin: 

”Sosialidemokraattisen työväenliikkeen hellittämättömien pon- 
nistusten ja taloudellisen kehityksen omien lakien vaikutuksesta 
kapitalistinen järjestelmä” on ”jo osittain muuttunut yhteiskunnan 
omistukseen ja tuotantoon pohjautuvaksi ja muuttuu edelleen so- 
sialistiseksi suunnitelmataloudeksi”. 

Uudessa ohjelmassa luovutaan kokonaan sanasta ”luokkataiste- 
lu” ja Forssan ohjelman ”jyrkästä” ja ”kielteisestä” sanankäytöstä. 

Myöhemmässä keskustelussa SDP:n ideoeloginen valtiomonopo- 
listinen luonne on käynyt vielä selvemmäksi. Puolueen talouspo- 
liittinen ”pääideologi” Jermu Laine sanoi eräässä alustuksessaan : 

%..sen kaltaisen talouspolitiikan toteuttaminen, joka vastaa 
kansantaloutemme välttämättömiä vaatimuksia ja samalla edistää 
sosialidemokraattisen puolueen talouspolitiikan tavoitteita, edel- 
lyttää voimakasta valtiovaltaa, jonka käytettävissä on myös riittä- 
västi varoja. Valtiovalta puolestaan tarvitsee suunnitelmallisen ta- 
louspolitiikan toteuttamiseksi tehokkaan koneiston ja suunnittelu- 
ideologian kehittämistä. Valtiovaltaa käyttäessään puolueen pitäisi 

pyrkiä jatkuvuuteen, terävyyteen ja päämäärätietoisuuteen.” 

Tässä on todella valtiomonopolistisen kapitalismin kaikkia ai- 
neksia: korporativistinen ajatus voimakkaasta valtiosta, valtion oma 
taloudellinen toiminta, SDP:n poliittinen johtoasema, tehokas ko- 
neisto ja kapitalistinen suunnittelu. 

Toisaalta SDP pyrkii myös kätkemään taantumuksellista ideolo- 
giaansa edistykselliseltä sointuviin fraaseihin. SDP ja koko poh- 
joismainen sosialidemokratia esittelee ideologiansa nimikkeellä 
”demokraattinen sosialismi”. 

”Sosialidemokraattien suunta on tasa-arvoisten ihmisten yhteis- 
työn yhteiskunta. Tie taas on demokraattinen sosialismi. Nämä 
ovat luovuttamattomia valintoja. Niiden varaan rakentaa sosialide- 
mokraattien politiikka ja toiminta.” Näin sanoo Kalevi Sorsa. Mutta 
juuri sosialidemokraattinen talouspolitiikka on lisännyt tuloeroja, 
nopeuttanut pääomien keskittymistä ja jopa sosialidemokraattien 
keskuudessa erottanut suppean korkeapalkkaisen byrokraattiker- 
roksen monituhatpäisten jäsenjoukkojen yläpuolelle. 


SDP:n vasemmisto 


Erityisesti sosialidemokraattisen nuorison keskuudessa yritetään 
alentaa kynnys vasemmalle ns. ”marxilaisella sosialidemokratial- 
la”. Tällä tarkoitetaan SNK:n puheenjohtajan mukaan, että marxi- 
laisuus on suuntauksen ideologinen perusta kun taas sosialide- 
mokratia ilmaisee mistä liikkeestä on kysymys. 

”Marxilainen sosialidemokratia” väittää nojautuvansa dialekti- 
seen ja historialliseen materialismiin menetelmänä nykyisen luok- 
kataistelutilanteen analysoimiseksi ja täitä pohjalta ”pyrkivänsä 
jatkuvasti hahmottamaan teoriaa ja strategiaa sosialismiin siirtymi- 
seksi”. Marxismi onkin näiden "marxilaisten? mukaan vain mene- 
telmä, jota käyttäen eri lähtökohdista voi tulla eri tuloksiin. Marxis- 
min käytännön luonne ja luokkaluonne hämärretään ja objektiivisen 
todellisuuden olemassaolo ja tiedostamisen mahdollisuus kielle- 
tään. Niinpä Kiinan ja Neuvostoliiton väliset erimielisyydet käsite- 
tään ”perinteellisen marxismi-leninismin kahden tulkinnan väliseksi 
teoreettis-poliittiseksi kamppailuksi”. Leninin puoluetta, valtiota ja 
proletariaatin diktatuuria koskevien teorioiden yleispätevyys kielle- 
tään. Täten ”marxilainen sosialidemokratia” sanoutuukin irti 
marxismista sillä Marxin omien sanojen mukaan ajatus proletariaa- 
tin diktatuurista on se olennaisin lisä, jonka tieteellinen sosialismi 
toi aikaisempiin teorioihin. 

”Marxilaisten sosialidemokraattien” ja ta-liikkeen välillä on ollut 
aika kärkevää polemiikkia, joka on kiinnostava ennen kaikkea siksi, 

että se osoittaa että juuri valtiokysymyksessä näillä revisionistisilla 
teorioilla on ilmeinen yhtymäkohta. Kummankin mielestä valtio on 
näet ”suhteellisen itsenäinen” monopoleihin nähden. Koittolaisen 
liikkeen johtopäätöksenä on ns. ”monopolien vastainen valtio”, jo- 
hon olisi muka mahdollista päästä rauhanomaisella ja parlamen- 
taarisella siirtymisellä, ja joka kaventaisi monopolien valtaa. 
”Marxilaisen sosialidemokratian" johtopäätös on vain hivenen 
oikealla: käyttämällä hyväksi monopolien välisiä ristiriitoja voidaan 
vähitellen parlamentaarista tietä toteuttaa sosialistisia uudistuksia. 
Tässä tarkoituksessa on SDP:tä muutettava sisältäpäin "puolueen 
poliittis-ohjelmallisen linjan asteittaisen uudistumisen ja va- 
semmistolaisten ainesten asemien jatkuvan voimistumisen kautta”. 
”Marxilaisen sosialidemokratian” käsitys sosialismista ja demokra- 
tiasta ei poikkea SDP:n johdon käsityksestä: sosialismi on valtiol- 
listamista ja pääomavirtojen ohjailua, demokratia on yritysdemo- 
kratiaa ja ”lähidemokratiaa”. Näin ”marxilainen sosialidemokratia” 
ei ole mitään muuta kuin eräänlainen houkutin vasempaan päin: 
teoreettinen perustelu sille miksi myös vasemmistolaisten pitäisi 
toimia SDP:ssa. 

SDP:n vasemmisto ei millään lailla muuta eikä tule muuttamaan 
puolueen luonnetta, vaan sen tarkoituksena on antaa SDP:lle edis- 
tyksellinen image nuorison keskuudessa ja kanavoida radikaalia 
aineksia sosialidemokratian siipien suojaan. Käytäntö onkin osoit- 
tanut, että "marxilainen sosialidemokratia” ja vasemmistososiali- 
demokratia on ennen kaikkea opportunismia: monet lupaavat radi- 
kaalit ovat raivanneet tiensä tähtiin juuri SNK:n ja pälkäneläisyyden 
kautta. 

Silti vasemmistososialidemokratia on epäilemättä myös myöntei- 
nen ilmiö SDP:n sisällä. Se heijastaa ristiriitaa porvariston pääpuo- 
lueessa ja edistyksellisen nuorisoliikkeen vaikutusta sen sisällä. On 
myös selvää, että kommunistien on tuettava vasemmistoa puolue- 
johdon painostustoimenpiteiden edessä ja pyrittävä sen kanssa 
yhteistyöhön konkreettisissa kysymyksissä. Esim. SNK:ssa on 
paljon hyvää edistyksellistä ainesta. Mutta se voi asettua työväen- 
luokan ja marxismin puolelle vain astumalla SDP:n ulkopuolelle. 
SDP on suurpääoman puolue ja pysyy sellaisena, eikä se voi muut- 
tua edistykselliseksi työväenpuolueeksi Forssan hengessä. Pesä- 
eroa kunniakkaaseen menneisyyteen voi kuvata Jermu Laineen v. 
1973 kirjoittamilla sanoilla: 

”Tänä vuonna vietämme puheenjohtaja Rafael Paasion ja myös 
Forssan puoluekokouksen 70-vuotisjuhlaa. Rafael Paasion tun- 
nemme hyvin ja hänen väsymättömän ja ajassa vahvasti kiinni ole- 
van harrastuksensa puolueen hyväksi nimenomaan myös talous- 

poliittisen ohjelmatyön edistäjänä. Forssassa hyväksyttyä periaa- 
teohjelmaa ei yleensä enää tunneta.” 


KIRJASARJA MARXISMI JA MODERNI REVISIONISMI 


neuvostoliiton 
talousuudistus: | 

> kohti 
kapitalismia 


Sarjassa on julkaistu kolme Neuvostoliittoa käsittelevää teosta. Näissä 
tutkielmissa esitetään selkeästi, johdonmukaisesti ja yksityiskohtaisesti 
Neuvostoliiton muuttuminen sosialistisesta valtiosta sosiali-imperialis- 
tiseksi valtioksi. 


Sarjassa ovat lisäksi ilmestyneet seuraavat kirjat: 


N:o 1. Marxista Mao Tsetungiin 
N:o 5. Kiinan ulkopolitiikka ja marxismi-leninismi 


Kirjoja on saatavissa LOKAKUU-kirjakaupoista Niitä voi 
tilata myös postiennakolla osoitteella Kirjakauppa Lokakuu, PL 302, 
00131 Helsinki 13. 


Pyrkiikö sos.dem.puolue sosialismiin? Onko 
sosialidemokratia marxilaisuutta? Miten ja miksi 
vanha työväenliike jakaantui vuosisadan alussa 
sosialidemokraattiseen ja kommunistiseen 
suuntaan? Ajaako SDP työläisten, keskikerros- 
ten vai suurpääoman etuja? Onko SDP loppujen 
lopuksi demokratian laajentamisen vai supista- 
misen kannalla? Onko sos.dem.puoluetta mah- 
dollista saada mukaan suurpääoman vastaiseen 
yhteisrintamaan? Mikä on sosialidemokratian 
vastaus imperialismin ja kapitalismin pahene- 
vaan kriisiin? Mikä on kommunistien perinteinen 
kanta sosialidemokratiaan, ja miten SKP:n ny- 
kyinen linja poikkeaa siitä? 

Mm. näihin kysymyksiin tässä vihkosessa py- 
ritään etsimään vastausta. 


Julkaisija: 
Marxilais-Leniniläiset Ryhmät 


